प्रतीक्षालय नहीं, यात्री धूप में करते हैं बस का इंतजार
भास्कर न्यूज | भानुप्रतापपुर
ग्राम पंचायत केंवटी में यात्री प्रतीक्षालय नहीं होने के कारण यहां से गुजरने वाले यात्रियों को परेशानी का सामना करना पड़ रहा है।
यात्री दीपक, राधेलाल, सियाराम, मंगलीबाई, सुकाय बाई ने बताया केंवटी में नारायणपुर, अंतागढ़, दुर्गूकोंदल, पखांजूर, भानुप्रतापपुर क्षेत्र से बड़ी संख्या में लोगों का आना-जाना लगा रहता है। यात्री प्रतीक्षालय नहीं होने से लोगों को दुकानों के सामने ही धूप में बैठकर बस का इंतजार करना पड़ता है। यात्रियों का कहना है कि यहां पर प्याऊ घर भी नहीं है। तेज धूप में प्यास लगने पर यात्रियों को होटल के पानी पर निर्भर रहना पड़ता है। इससे कभी-कभी भला बुरा भी सुनना पड़ जाता है। इस समस्या पर सरपंच प्रेम सिंग सलाम ने बताया यात्री प्रतीक्षालय के लिए राशि 2015-16 में स्वीकृति हो चुकी हैं लेकिन जगह के अभाव में निर्माण नहीं हो पा रहा है।
hin_Deva bho_Deva hin_Deva hin_Deva